长安有狭邪行①
萧衍 (NanBei)
洛阳有曲陌，曲陌不通驿。忽遇二少童，扶辔问君宅。我宅邯郸右，易忆复可知。大息组絪缊，中息佩陆离。小息尚青绮，总辔游南皮。三息俱入门，家臣拜门垂。三息俱升堂，旨酒盈千卮。三息俱入户，户内有光仪。大妇理金翠，中妇事玉触。小妇独閒暇，调笙游曲池。丈人少徘徊，凤吹方参差。